CONSILIUL LOCAL AL MUNICIPIULUI CRAIOVA
                                         HOTĂRÂREA NR. 318
      Consiliul Local al Municipiului Craiova, întrunit în şedinţa ordinară din data de  27.11.2008;

      Având în vedere raportul nr.163230/2008 întocmit de Direcţia Patrimoniu prin care se propune achiziţionarea unui teren, situat în municipiul Craiova, Str.Tabaci,  nr.11, în vederea realizării obiectivului de investiţii „Amenajare Strada Tabaci – între Bulevardul 1 Mai şi Strada Râului” şi rapoartele comisiilor de specialitate ale Consiliului Local al Municipiului Craiova nr. 212, 213, 214, 215, 218/2008;
      În conformitate cu prevederile Legii nr.7/1996 a cadastrului şi a publicităţii imobiliare, republicată;

      În temeiul art. 36 alin.2 lit. c, art.123, art. 45 alin.3 şi art.61 alin.2 din Legea nr.215/2001, republicată, privind administraţia publică locală;

hotărĂŞte:
Art.1. Se aprobă achiziţionarea (cumpărarea) terenului în suprafaţă de 497,35 mp., situat în municipiul Craiova, Str.Tabaci,  nr.11, identificat conform  anexei nr. 1 care face parte integrantă din prezenta hotărâre, în vederea realizării obiectivului de investiţii „Amenajare Strada Tabaci – între Bulevardul 1 Mai şi Strada Râului”.
Art.2. Se aprobă însuşirea raportului de evaluare întocmit de S.C. ING PROEV S.R.L., având ca obiect stabilirea valorii de piaţă a terenului identificat în art.1, prevăzut în anexa nr.2 care face parte integrantă din prezenta hotărâre.
Art.3. Se împuterniceşte Primarul Municipiului Craiova să desemneze Comisia de negociere a preţului de achiziţie(cumpărare) a terenului şi să reprezinte Consiliul Local al Municipiului Craiova în faţa notarului public, în vederea autentificării, înregistrării, intabulării şi îndeplinirii condiţiilor de publicitate imobiliară prevăzute de lege.

Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Economico – Financiară şi Direcţia Juridică,  Asistenţă de Specialitate şi Contencios Administrativ vor  aduce la îndeplinire prevederile prezentei  hotărâri.

